חטיפת נטשה קמפוש

נטשה קמפוש, [[2019]]
נטשה קמפוש (בגרמנית: Natascha Kampusch, נולדה ב-17 בפברואר 1988) היא אזרחית אוסטרית אשר נחטפה ב-2 במרץ 1998 בהיותה ילדה בת עשר בעת דרכה לבית ספר, והוחזקה על ידי חוטפה וולפגנג פריקלופיל (Wolfgang Priklopil) כמעט שמונה שנים וחצי, עד שנמלטה ב-23 באוגוסט 2006.

== החטיפה ==
החטיפה התרחשה ב-2 במרץ 1998. באותו הבוקר התחוללה מריבה בין נטשה לאמה. מאחר שיום זה הסתיים בחטיפה הועלתה סברה כי היעלמותה של הילדה קשורה למריבה עם האם. אביה של נטשה אף האשים את אשתו לשעבר כאחראית להיעלמותה של קמפוש, טענה שאחר-כך הוא נאלץ להתנצל עליה. 

בפועל- באותו יום הלכה קמפוש מבית מגוריה ברובע דונאוושטט- כשהיא הולכת לכיוון בית ספרה, אליו לא הגיעה מעולם באותו יום. עדי ראייה דיווחו כי ראו אותה נכנסת למכונית מסחרית לבנה, שאחוריה וחלונותיה שחורים והאותיות G או GF היו רשומות בלוח הרישוי של הרכב. חיפוש מאסיבי התנהל בכל האזור אך ללא תוצאות. מעל ל-700 כלי רכב אשר תאמו על פי העדויות את זה של החוטף נבדקו, כולל זו השייכת לחוטף ושהוחזקה בביתו בשטראסהוף שבצפון אוסטריה, כחצי שעה נסיעה במכונית מווינה. פריקלופיל טען שבאותו הבוקר של 2 במרץ 1998 הוא היה לבדו בביתו. חקירה מתקדמת נוספת בנושא לא הופנתה אליו כיוון שהמשטרה הסתפקה בהסבריו המשכנעים, ויתר על כן הוא היה חסר כל רישום פלילי.

ביתו של וולפגנג פריקלופיל שבו הוחזקה נטשה קמפוש

== השבי ==
קמפוש הוחזקה בחדר קטן שנבנה מתחת לאדמה, שהיה אטום עם שתי דלתות ודלת חזקה מפלדה. 

במשך שנותיה הראשונות בשבי היא לא הורשתה לעזוב את המרחב הקטן שבו חיה. לאחר כמה שנים הורשתה קמפוש לעצב מחדש את החדר לפי העדפותיה, וכשגבר ביטחונו של פריקלופיל היא הורשתה להסתובב בגינתו (יוני 2005), וכמו כן בפברואר 2006, חצי שנה לפני בריחתה, אף יצאה עמו משטח הבית.

== הבריחה ==
קמפוש הצליחה לברוח מביתו של פריקלופיל ב-23 באוגוסט 2006, תוך ניצול חוסר תשומת לב מצדו. היא הקישה בחלון ביתה של אישה מבוגרת, בעודה אומרת לה "אני נטשה קמפוש". השכנה התקשרה מיד למשטרה, וקמפוש הועברה לתחנת המשטרה בעיירה דויטש ואגרם לצורך חקירה וזיהוי. הזיהוי הושלם על פי צלקת על גופה, דרכון עם שמה שנמצא בחדר החבוי שבו הוחזקה, ובנוסף גם על ידי דגימות DNA. בריאותה הפיזית הייתה תקינה אך המשקל נותר זהה למשקלה בעת חטיפתה. בנוסף גבהה ב-15 סנטימטרים. 
קמפוש ציינה לאחר בריחתה שפריקלופיל נהג בשבי להתעלל בה באלימות פיזית ומילולית.

פריקלופיל, שהבין שהמשטרה בעקבותיו לאחר גילוי בריחתה של קמפוש, התאבד באותו יום לאחר בריחתה בכך שהשליך את עצמו על פסי רכבת הפרברים ליד תחנת נורדבאנהוף בווינה ורכבת שעברה דרסה אותו למוות.

==ראו גם==
* חטיפת ג'ייסי לי דוגארד
* 3096 ימים - סרט דרמה גרמני מ-2013 המבוסס על מקרה החטיפה של נטשה קמפוש ועל ספרה.

==לקריאה נוספת==
* נטשה קמפוש, 3096 ימים: כתבים מן המרתף, תרגם מאנגלית: גיא הרלינג, הוצאת כנרת, 2011

== קישורים חיצוניים ==

* 

* [https://web.archive.org/web/20061128192712/http://www.iht.com/articles/2006/08/28/europe/web.0828aletter.php תרגום באנגלית למכתב של נטשה לעיתון International Herald-Tribune]
* [https://web.archive.org/web/20060922190212/http://www.networld.at/nw1/gen/popfiles/2006/08/24/195122.jpg תרשים של החדר החבוי שבו נטשה הוחזקה]
* [http://www.faz.net/s/Rub77CAECAE94D7431F9EACD163751D4CFD/Doc~E623C7C67E0FA44719498D10C3CBB007B~ATpl~Ecommon~Sdetail_image~Aimg~E5.html?back=/s/Rub77CAECAE94D7431F9EACD163751D4CFD/Doc~E623C7C67E0FA44719498D10C3CBB007B~ATpl~Ecommon~Scontent§Phtml תרשים נוסף של החדר החבוי שבו נטשה הוחזקה]
* [https://archive.today/20130306024854/www.news.at/articles/0636/img/150291_x.jpg?1157552758 תמונת המגזין הראשונה של נטשה קמפוש שצולמה על ידי העיתון NEWS]
* [http://streamy.orf.at/kampusch/kampuschedit.wmv תקציר וידאו מהראיון הטלוויזיוני של נטשה]
* 
* 

קטגוריה:אוסטרים
קטגוריה:פשע באוסטריה
קמפוש, נטשה
קטגוריה:אישים שנעלמו ואותרו
קטגוריה:אלימות נגד נשים: אוסטריה
קטגוריה:ילידות 1988